**2. pielikums**

atklāta konkursa "Situācijas izpēte (pētījums) par esošo situāciju ar tehnisko palīglīdzekļu pieejamību un pielietojumu Latvijas izglītības iestādē"

ar identifikācijas Nr. VSIA NRC "Vaivari" 2017/28ESF NOLIKUMAM

**TEHNISKĀ SPECIFIKĀCIJA**

Kā liecina Izglītības un zinātnes ministrijas (turpmāk – IZM) sniegtā informācija, lai gan izglītojamo ar speciālajām vajadzībām funkcionēšanas traucējumu (turpmāk – ar funkcionēšanas traucējumiem) dēļ skaits, kas tiek integrēti vispārējo izglītības iestāžu speciālajās izglītības programmās, gan vispārējās izglītības programmās ir nedaudz palielinājies - 2013./2014.mācību gadā no kopējā skolēnu skaita dienas skolās 5.49% bija izglītojamie ar funkcionēšanas traucējumiem, tomēr vispārizglītojošajās skolās, apgūstot vispārējās izglītības programmu, šādu skolēnu ir mazāk par 1%. Pamata un vispārējās vidējās izglītības iestādēs dienas (klātienes) programmās 2016./2017.mācību gadā mācījās 52.92% no kopējā izglītojamo ar funkcionēšanas traucējumiem skaita. Savukārt pēc speciālās izglītības programmas vispārizglītojošajās skolās 2013./2014.mācību gadā mācījās 31% skolēnu, kam diagnosticētas speciālās vajadzības. Latvijā 2013./2014.mācību gadā kopā ir 807 vispārizglītojošās dienas skolas, kurās mācās 197 863 skolēnu, no kurām 61 ir speciālās izglītības iestāde ar 5805 skolēniem. Turpina palielināties arī to izglītojamo skaits, kuri mācības turpina profesionālās izglītības iestādēs - 2013./2014.mācību gadā ir 25 iestādes, kuras īsteno profesionālās izglītības programmas, un kurās mācījās 387 izglītojamie ar speciālām vajadzībām.

Viena no galvenajām problēmām, ar kurām saskaras bērni un jaunieši ar funkcionēšanas traucējumiem izglītības sistēmā, ir nespēja nodrošināt izglītojamo ar atbilstošiem un piemērotiem mācību līdzekļiem un AST.

Šobrīd nav informācijas par izglītojamo ar funkcionēšanas traucējumiem, kas mācās izglītības iestādēs, skaitu valstī, to funkcionēšanas traucējumu veidu un smaguma pakāpi, jo par izglītojamiem šāda informācija netiek fiksēta un dati šādos griezumos netiek apkopoti. Tāpat iztrūkst informācijas par izglītojamo individuālajām vajadzībām nepieciešamajiem AST, tādējādi neļaujot plānot viņu izglītošanai nepieciešamo AST klāstu un apjomu valstī kopumā.

AST apmaiņas sistēmas izglītības iestādēm izveides laikā tiek veikta situācijas analīze (pētījums), lai noskaidrotu reālo situāciju Latvijā par to, cik daudzi bērni un jaunieši no 7 līdz 25 gadiem ar funkcionēšanas traucējumiem mācās vispārējās un profesionālās izglītības iestādēs, kāds ir nodrošinājums ar AST šajās skolās, un noteikti AST, kas ir nepieciešami izglītības iegūšanas procesā šiem izglītojamiem.

Situācijas izpētes (pētījuma) mērķa grupa ir nelabvēlīgā situācijā esoši iedzīvotāji - bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs.

1. **Mērķis un uzdevumi**

**Pētījuma mērķis** ir apzināt vispārējās un profesionālās izglītības iestādes, kurās pamata un vidējo izglītību iegūst bērni un jaunieši no 7 līdz 25 gadiem ar funkcionēšanas traucējumiem, kuriem ir izsniegts AST, izvērtēt esošo situāciju ar AST pieejamību un pielietojuma efektivitāti šajās izglītības iestādēs un noteikt izglītības procesa nodrošināšanai nepieciešamos AST.

Mērķa sasniegšanai veicamie **uzdevumi:**

* 1. **Apzināt Latvijas vispārējās un profesionālās izglītības iestādes, kurās mācās bērni un jaunieši no 7 līdz 25 gadiem ar funkcionēšanas traucējumiem (turpmāk – izglītojamie ar funkcionēšanas traucējumiem), kuriem, pamatojoties uz NRC “Vaivari” slēdzienu, ir izsniegts AST vai par kuriem ir saņemts ārstniecības personas atzinums par AST nepieciešamību, tai skaitā mācību procesā (datus apkopot ziņojumā Nr.1)**:
		1. iegūt un apkopot datus par vispārējās izglītības iestādēm, kurās izglītību pēc IZM akreditētām/licencētām izglītības programmām iegūst izglītojamie ar funkcionēšanas traucējumiem, pamatojoties uz pedagoģiski medicīnisko komisiju atzinumiem un par profesionālajās izglītības iestādēm, kurās izglītību iegūst izglītojamie ar funkcionēšanas traucējumiem;
		2. apkopot 1.1.1.apakšpunktā minētos datus vienā datu kopā Excel vai ekvivalentā programmā. Veidot datu kopas, nodrošinot rādītāju un proporciju atlases iespējas dažādos griezumos. Apzinātos rādītājus un proporcijas uzrādīt vismaz sekojošos griezumos:
			1. apzinātās izglītības iestādes (atsevišķi vispārējās izglītības iestādes atbilstoši speciālās izglītības programmām un profesionālās izglītības iestādes);
			2. izglītojamo ar funkcionēšanas traucējumiem skaits (summāra un individualizēta informācija) katrā vispārējās izglītības iestādē atbilstoši speciālās izglītības programmām un profesionālās izglītības iestādē.
		3. iegūt un apkopot datus par vispārējās izglītības iestādēm, kurās izglītību iegūst izglītojamie ar funkcionēšanas traucējumiem, kuriem izsniegts AST šādās institūcijās:
			1. VTPC;
			2. LNB;
			3. LNS.
		4. iegūt un apkopot datus par profesionālās izglītības iestādēm, kurās profesionālo izglītību iegūst izglītojamie ar funkcionēšanas traucējumiem, kuriem izsniegts AST šādās institūcijās:
			1. VTPC;
			2. LNB;
			3. LNS.
		5. apkopot 1.1.3. un 1.1.4. apakšpunktos minētos datus vienā datu kopā Excel vai ekvivalentā programmā. Veidot datu kopas, nodrošinot rādītāju un proporciju atlases iespējas dažādos griezumos. Apzinātos rādītājus un proporcijas uzrādīt vismaz sekojošos griezumos:
			1. apzināto izglītojamo ar funkcionēšanas traucējumiem saraksts, kuri saņēmuši AST VTPC, LNB, LNS;
			2. izglītības iestādes, kurās izglītojamie ar funkcionēšanas traucējumiem mācās (atsevišķi vispārējās izglītības iestādes un profesionālās izglītības iestādes);
			3. izglītojamo ar funkcionēšanas traucējumiem skaits (summāra un individualizēta informācija) katrā vispārējās izglītības iestādē un profesionālās izglītības iestādē atbilstoši saņemtajam AST un funkcionālo traucējumu veidam (mobilitāte, komunikācija, redze, dzirde)*.*
		6. apkopot 1.1.2. un 1.1.5. apakšpunktos minētos datus vienā datu kopā Excel vai ekvivalentā programmā. Veidot datu kopas, nodrošinot rādītāju un proporciju atlases iespējas dažādos griezumos. Apzinātos rādītājus un proporcijas uzrādīt vismaz sekojošos griezumos:
			1. apzināto izglītības iestāžu saraksts (atsevišķi vispārējās izglītības iestādes un profesionālās izglītības iestādes), kurās izglītību iegūst 1.1.2. un 1.1.5. apakšpunktos minētie izglītojamie ar funkcionēšanas traucējumiem;
			2. izglītojamo ar funkcionēšanas traucējumiem skaits, kas saņem izglītību attiecīgajā izglītības iestādē, t.sk. speciālās izglītības programmās, un ir saņēmuši AST atbilstoši funkcionālo traucējumu veidam.
		7. grupēt 1.1.6. apakšpunktā minēto informāciju šādos rādītājos:
			1. kopsavilkums pa pašvaldībām un izglītības iestādēm (vispārējās izglītības mācību iestādēs un atsevišķi profesionālās izglītības iestādēs);
			2. kopsavilkums pa pašvaldību lielumiem (līdz 4000, 4001-10000, 10001 un vairāk) atsevišķi vispārējās izglītības iestādes un profesionālās izglītības iestādes;
			3. kopsavilkums pa plānošanas reģioniem.
		8. apakšpunktā 1.1. minētais uzdevums veicams, izmantojot vismaz šādus datu avotus:
			1. VTPC datu bāze vai pieprasot datus VTPC;
			2. LNB datu bāze vai pieprasot datus LNB;
			3. LNS datu bāze vai pieprasot datus LNS;
			4. IZM VIIS sistēma, pieprasot datus IZM;

1.1.9.Apakšpunktā 1.1. minētais uzdevums veicams, iegūstot un apkopojot datus vismaz par trīs iepriekšējiem gadiem ( 2017., 2016., 2015.)

* + 1. veikt apkopoto rādītāju un proporciju tekstuālu analīzi, sniegt secinājumus.
	1. **Izvērtēt situāciju ar AST nodrošinājumu Latvijas vispārējās un profesionālās izglītības iestādēs, kurās mācās izglītojamie ar funkcionēšanas traucējumiem, kuriem, pamatojoties uz NRC “Vaivari” slēdzienu, ir izsniegts AST, vai par kuriem ir saņemts ārstniecības personas atzinums par AST nepieciešamību, tai skaitā mācību procesā (datus apkopot ziņojumā Nr.2):**
		1. apzināt **izglītojamos ar funkcionēšanas traucējumiem**, kuri apgūst vispārējo vai profesionālo izglītību speciālajās izglītības programmās un/vai saņēmuši AST VTPC, LNB vai LNS. Demogrāfiskos datus par izglītojamiem ar funkcionēšanas traucējumiem, informāciju par izglītības programmu, ko izglītojamais apgūst, un saņemto (-iem) AST apkopot vienā datu kopā Excel vai ekvivalentā programmā. Veidot datu kopas, nodrošinot rādītāju un proporciju atlases iespējas dažādos griezumos;
		2. noskaidrot 1.2.1. apakšpunktā minēto **izglītojamo** funkcionēšanas traucējumus atbilstoši SFK[[1]](#footnote-1) noteiktajam un izvērtēt situāciju ar AST pieejamību, grupējot tos atbilstoši ISO 9999 klasifikācijai;
		3. noskaidrot **pedagogu,** kuristrādā ar 1.2.1. apakšpunktā minētajiem izglītojamiem ar funkcionēšanas traucējumiem, nodrošinājumu ar AST izglītības procesa realizācijai, klasificējot šos AST atbilstoši ISO 9999 klasifikācijai un saistot tos ar funkcionēšanas traucējumiem atbilstoši SFK;
		4. izvērtēt **vides pieejamības faktorus**, atbilstoši SFK, kuri ietekmē izglītojamo funkcionēšanu, un AST lietojumu izglītības iestādēs, mācību procesa nodrošināšanai 1.2.1. apakšpunktā minētajiem izglītojamiem ar funkcionēšanas traucējumiem;
		5. apkopot 1.2.1., 1.2.2., 1.2.3. un 1.2.4. apakšpunktā minētos datus un proporcijas vienā datu kopā Excel vai ekvivalentā programmā. Veidojot datu kopu, nodrošināt datu un proporciju atlases iespējas dažādos griezumos un kombinācijās, t.sk. vismaz šādos griezumos:
			1. pēc izglītības programmām;
			2. pēc vispārējās izglītības iestādēm un profesionālās izglītības iestādēm;
			3. pēc dzimuma, vecuma un klašu grupām (attiecināms uz izglītojamiem);
			4. pēc pašvaldībām, pašvaldību lielumiem (līdz 4000, 4001-10000, 10001 un vairāk) un plānošanas reģioniem atsevišķi vispārējās izglītības un profesionālās izglītības iestādēm.
		6. apakšpunktā 1.2. minētais uzdevums veicams, analizējot datus par izglītojamiem ar funkcionēšanas traucējumiem vismaz trīs vispārējās izglītības iestādes (ar lielāko izglītojamo skaitu) un vismaz trīs vispārējās izglītības iestādes (ar mazāko izglītojamo skaitu) dalījumā pa klašu grupām (1-4; 5-9; 10-12), t.sk. ievērojot nosacījumus:
			1. par IZM akreditēto/licenzēto izglītības programmu (ja attiecināms un nav iekļaujams 1.2.6.2.apakšpunktā);
			2. par katru funkcionēšanas traucējuma veidu (mobilitāte, komunikācija, redze, dzirde).
		7. Apakšpunktā 1.2.6. uzdevums veicams analizējot datus ievērojot reģionālo pārklājumu:
			1. no nacionālās nozīmes attīstības centriem (republikas pilsētām);
			2. no reģionālās nozīmes attīstības centriem;
			3. no pašvaldībām, kas neietilpst reģionālās nozīmes attīstības centros.
			4. Analizējamo skolu saraksts jāsaskaņo ar Pasūtītāju.
		8. apakšpunktā 1.2. minētais uzdevums veicams, analizējot datus par izglītojamiem ar funkcionēšanas traucējumiem (par katru funkcionēšanas traucējuma veidu (mobilitāte, komunikācija, redze, dzirde)) vismaz trīs profesionālās izglītības iestādes (ar lielāko izglītojamo skaitu) un vismaz trīs profesionālās izglītības iestādes (ar mazāko izglītojamo skaitu). Analizējamo profesionālās izglītības iestāžu saraksts jāsaskaņo ar Pasūtītāju.[[2]](#footnote-2)
		9. apakšpunktā 1.2. minētais uzdevums veicams, izmantojot vismaz šādus datu avotus:
			1. datu bāzi, kas iegūta 1.1.apakšpunktā minētā uzdevuma izpildes rezultātā;
			2. SFK;
			3. ISO 9999.
		10. veikt apkopoto rādītāju un proporciju tekstuālu analīzi, sniegt secinājumus.
	2. **Noteikt izglītojamajiem ar funkcionēšanas traucējumiem mācību procesa nodrošināšanai nepieciešamās AST (datus apkopot ziņojumā Nr.3):**
		1. izpētīt AST (atbilstoši ISO 9999 klasifikācijai) nodrošināšanas sistēmu izglītojamiem ar funkcionēšanas traucējumiem (atbilstoši SFK) ārvalstīs, vismaz Zviedrijā, Somijā, Igaunijā;
		2. apzināt labo praksi un pieredzi Strazdumuižas internātvidusskolas attīstības centrā vājredzīgiem un neredzīgiem bērniem, Valmieras un Rīgas vājdzirdīgo un nedzirdīgo bērnu izglītības iestādēs un speciālajās izglītības iestādēs, kurās tiek īstenota speciālās pamatizglītības programma izglītojamajiem ar fiziskās attīstības traucējumiem, konstatēt AST (atbilstoši ISO 9999 klasifikācijai) nodrošinājumu izglītojamiem ar funkcionēšanas traucējumiem (atbilstoši SFK) Latvijā;
		3. apzināt sociālo partneru viedokli par izglītojamajiem ar funkcionēšanas traucējumiem izglītības procesā nepieciešamajiem AST, apzinot vismaz šādu nevalstisko organizāciju viedokli – LNB, LNS, Labdarības organizācija “Ziedot.lv”, biedrība “Latvijas Autisma apvienība”, biedrība “Latvijas bērniem ar kustību traucējumiem”, biedrība “Velku biedrība”, biedrība “Dižvanagi”, biedrība “Cerību spārni”, biedrība “Speciālo palīglīdzekļu parks”, biedrība “Latvijas spina bifida un hidrocefālijas biedrība”, biedrība “Rehabilitācijas centrs “Mēs esam līdzās”” un biedrība “Oranžais stars”;
		4. apkopot informāciju par 1.2., 1.3.1., 1.3.2. un 1.3.3. apakšpunktos minētajiem AST, norādot vismaz AST veidu, tehniskos parametrus, kalpošanas laiku, aptuvenās iegādes izmaksas un to lietošanas un uzturēšanas izmaksas;
		5. balstoties uz 1.2., 1.3.1., 1.3.2. un 1.3.3. apakšpunktos iegūtajiem rezultātiem, veikt ar AST pieejamību izglītības iestādēs saistīto problēmu, t.sk. ar AST pieejamības nodrošināšanas modeli, identifikāciju un analīzi;
		6. noteikt izglītojamajiem ar funkcionēšanas traucējumiem nepieciešamos AST:
			1. atbilstoši funkcionēšanas traucējumiem;
			2. atbilstoši izglītības programmām;
			3. pēc vispārējās izglītības iestādēm un profesionālās izglītības iestādēm;
			4. atbilstoši vecumam un klašu grupām;
			5. sadalot pēc pašvaldībām, pašvaldību lielumiem (līdz 4000, 4001-10000, 10001 un vairāk) un plānošanas reģioniem atsevišķi vispārējās izglītības iestādēm un profesionālās izglītības iestādēm.
		7. izstrādāt metodiku AST sadalīšanai pa prioritātes līmeņiem atbilstoši Latvijas situācijai, t.sk. ņemot vērā visu iepriekš iegūto informāciju (piemēram, izmaksas, lietošanas intensitāte, izglītojamā funkcionēšanas traucējumi u.c.);
		8. noteikt izglītojamajiem ar funkcionēšanas traucējumiem nepieciešamās AST pa prioritārajiem līmeņiem, norādot personu skaitu, kam nepieciešami AST un izglītības iestādes, kurās šīs personas apgūst izglītības programmas (izdalot vispārējās izglītības iestādes un profesionālās izglītības iestādes);
		9. noteikt citus iespējamos/nepieciešamos risinājumus izglītojamo ar funkcionēšanas traucējumiem integrācijai vispārējā un profesionālajā izglītības sistēmā.
	3. **Sniegt tiesiski, administratīvi un finansiāli pamatotus priekšlikumus optimālajam AST apmaiņas fonda izglītības iestādēm organizācijas modelim, ietverot administrēšanu, AST apriti (iegāde, noliktavas, izsniegšana, lietošana un uzturēšana, remonts), nepieciešamos speciālistus un to apmācību, uzturēšanas izdevumus, nepieciešamos pasākumus darbības ilgtspējas nodrošināšanai**, pamatojoties uz ziņojumos Nr.1, Nr.2 un Nr.3 iekļauto informāciju (**ziņojums Nr.4).**
1. **Sasniedzamie rezultāti**
	1. Sagatavots Nodevums, kurā Pakalpojuma sniedzējs ietver informāciju par 1.1, 1.2. 1.3. un 1.4. punktos noteikto uzdevumu izpildi un izpildes norisi atbilstoši tehniskajā specifikācijā iekļautajiem uzdevumiem, sniedz priekšlikumus AST apmaiņas fonda izglītības iestādēm darbībai un ilgtspējas nodrošināšanai, t.sk. nosakot riskus un piedāvājot risinājumus risku novēršanai.
	2. Nodevums iesniegts Pasūtītajam ne vēlāk kā 6 (sešus) mēnešus no līguma noslēgšanas dienas, iekļaujot tajā šādas sadaļas:
		1. Titullapa;
		2. Lietotie saīsinājumi;
		3. Anotācija latviešu un angļu valodās;
		4. Ievads;
		5. Situācijas apraksts;
		6. Izmantotā metodoloģija;
		7. Detalizēta analīze, kas atspoguļo situācijas izpētes (pētījuma) uzdevumu izpildi, secinājumi un priekšlikumi .
		8. Nodevuma pielikumos jāiekļauj:
			1. Ziņojums Nr.1, Ziņojums Nr.2, Ziņojums Nr.3 un Ziņojums Nr.4;
			2. izpētītās un priekšlikumos rekomendētās mācību procesa nodrošināšanai nepieciešamās AST, sadalot tās pa prioritātes līmeņiem atbilstoši Latvijas finansiālajām iespējām;
			3. punktā 2.2.8.2. minēto AST tehniskos parametrus, aptuvenās iegādes izmaksas un to lietošanas un uzturēšanas izmaksas;
			4. izglītojamo skaits (norādot izglītojamo vecumu), kam ir nepieciešami AST, kā arī izglītības iestādes, kurās šīs personas apgūst izglītības programmas (izdalot vispārējās un profesionālās izglītības iestādes);
			5. metodiku AST sadalīšanai pa prioritātes līmeņiem atbilstoši Latvijas finansiālajām iespējām.
		9. Atskaitīšanās kārtība:

|  |  |  |  |  |
| --- | --- | --- | --- | --- |
| Nosaukums | Iesniegšanas biežums | Iesniegšanas prasības | Eksemplāru skaits | Iesniegšanas forma |
| Atskaites | 1 x mēnesī | Vadošā pētnieka un situācijas izpētē (pētījumā) iesaistīto speciālistu regulāras sanāksmes ar Pasūtītāja pārstāvjiem | 1 | Brīvā formā, oriģināls (papīrā) latviešu valodā un viens identisks eksemplārs elektroniskajā datu nesējā (CD,vai USB zibatmiņa) |
| Ziņojums | 4 ziņojumi 5 mēnešu laikā (attiecīgi par 1.1., 1.2.1.3. un 1.4. punkta izpildi) | Pirmais ziņojums ne vēlāk kā 2 (divu) mēnešu laikā pēc līguma noslēgšanas, nākošie ziņojumi ik pēc mēneša | 2 | Oriģināls (papīrā) latviešu valodā un viens identisks eksemplārs elektroniskajā datu nesējā (CDvai USB zibatmiņa) |
| Nodevums | 1 x  | Ne vēlāk, kā 6 (sešus) mēnešus pēc līguma noslēgšanas  | 2 | Oriģināls (papīrā) latviešu valodā un viens identisks eksemplārs elektroniskajā datu nesējā (CDvai USB zibatmiņa), prezentācija Uzraudzības padomei |

* 1. Ziņojumu sagatavošanas gaitā Pakalpojuma sniedzējam ir jāsniedz Pasūtītājam regulāras – vismaz vienu reizi mēnesī atskaites par sasniegto progresu, kā arī jāiekļauj ziņas par problēmām, ja tādas ir konstatētas darba izpildes gaitā un to risinājumi.
	2. Ziņojumos iekļaujams:
		1. Apraksts (analīze);
		2. pielietotā metodoloģija, norādot izmantotos datu avotus – datu bāzes, statistikas datus u.c.
		3. statistikas veidošanas sistēmas apraksts. Ja tiek izmantoti aptauju un apsekojumu dati, jāapraksta to iegūšanas pamatprincipi, atlases lielums, izmantotie mainīgie, apsekojuma laiks, veicējs u.t.t.., kā arī jāuzskaita izmantotās matemātiskās (statistiskās) datu apstrādes metodes un jānorāda datu apstrādei izmantojamās datorprogrammas;
		4. secinājumi;
		5. pielikumos iekļaujot datus, kas tiek izmantoti ziņojuma sagatavošanai.
1. **Pakalpojumu sniegšanā izmantojamās metodes**
	1. Pakalpojuma sniedzējs izmanto efektīvākās un mērķtiecīgākās metodes, kas nepieciešamas, lai veiktu Tehniskajā specifikācijā noteiktos darba uzdevumus.
	2. Situācijas izpētes (pētījuma) veikšanai izmanto šādas metodes - pieejamo statistisko un apsekojumu datu analīze, dokumentu analīze, statistiskās datu apstrāde un analīzes metode, intervija un aptauja, fokusgrupas diskusija u.c.
	3. Izmantojamo metožu klāsts situācijas izpētes (pētījuma) veikšanas procesā, identificējot šādu nepieciešamību, var tik papildināts, Pakalpojuma sniedzējam pamatojot metožu izvēli un to piemērotību uzdevumu izpildē un situācijas izpētes (pētījuma) mērķa sasniegšanā.
	4. Pakalpojuma sniedzējs pamato situācijas izpētē (pētījumā) izvēlēto metožu atbilstību veicamo uzdevumu izpildē, pamatojot, kādā veidā tās nodrošina labāko rezultātu sasniegšanu.
2. **Sadarbība situācijas izpētes (pētījuma) veikšanas laikā**
	1. Pakalpojuma sniedzējs iepazīstina Pasūtītāju un LM izveidotās Uzraudzības padomes (turpmāk – Uzraudzības padome) pārstāvjus ar nodevumu situācijas analīzes (pētījuma) gaitu un rezultātiem.
	2. Pakalpojuma sniedzējam ir pienākums piedalīties regulārās sanāksmēs vismaz vienu reizi mēnesī, informējot Pasūtītāju par progresu situācijas analīzes (pētījuma) veikšanā un ziņojumu sagatavošanā, kā arī problēmām, ja tādas ir konstatētas darba izpildes gaitā.
	3. Pakalpojuma sniedzēja vadošajam pētniekam un speciālistiem, kuru kvalifikācijas atbilstību iepirkumā izvirzītājām prasībām Pasūtītājs ir vērtējis un kurš ir saistīts ar konkrētā ziņojuma izstrādi ir jāpiedalās katrā 4.2.punktā minētajā sanāksmē, pamatojot situācijas izpētē (pētījumā) izmantotās metodes un raksturojot situācijas izpētes (pētījuma) progresu,
	4. Lai nodrošinātu situācijas izpētes (pētījuma) pārskatāmību un uzraudzību, Pakalpojuma sniedzējs nodrošina Pasūtītājam un Uzraudzības padomei pamatojošas prezentācijas par ziņojumu atbilstoši Nodevuma sniegšanas/izvērtējuma veikšanas laika grafikam.
	5. Pakalpojuma sniedzējs ne retāk kā reizi mēnesī sniedz Pasūtītājam atskaites par situācijas izpētes (pētījuma) gaitu t.sk. par plānotajām aktivitātēm, konstatētajiem šķēršļiem, problēmām, rakstiski sagatavojot un elektroniski iesniedzot informāciju Pasūtītājam.
	6. Pakalpojuma sniedzējs nodrošina informācijas, kas iegūta ziņojumu veikšanai, izmantošanu atbilstoši LR normatīvajiem aktiem informācijas atklātības jomā. Sadarbība sīkāk, t.sk. pušu tiesības un pienākumi, tiks atrunāti līgumā.
3. **Prasības pakalpojumu kvantitātes un kvalitātes nodrošināšanai**
	1. Kvantitatīvi – iesniegtas vismaz 6 atskaites, 4 ziņojumi, nodevums, un pieņemšanas – nodošanas akts saskaņā ar tehniskās specifikācijas 1.1, 1.2, 1.3. un 1.4.punktos noteikto.
	2. Kvalitatīvi:
		1. ziņojumi un nodevums pilnībā atbilst tehniskās specifikācijas prasībām;
		2. saturiskā atbilstība – ziņojumi un nodevums liecina par rūpīgu situācijas un dokumentu izpēti, analīzi un tēmas izpratni;
		3. ziņojumu un nodevuma saprotamība – ziņojumi un nodevums ir izstrādāti lietotājiem un citiem interesentiem saprotamā ("draudzīgā") valodā, nodrošinot latviešu valodas pareizrakstības un vienota teksta stila ievērošanu, izvairoties no profesionāla žargona, vai neatšifrētu saīsinājumu lietošanas, nodrošinot teksta saprotamību lasītājam neatkarīgi no nacionālā vai situācijas izpētē (pētījumā) analizēto valstu konteksta pārzināšanas pakāpes;
		4. datu ticamība – iegūtiem un apkopotiem datiem norādīts datu avots, dati ir aktuāli, ticami pielietojami un salīdzināmi;
		5. pamatota datu analīze – kvantitatīvie un kvalitatīvie dati analizēti saskaņā ar atzītām metodēm un pieņēmumiem ar mērķi sasniegt kvalitatīvus un profesionālus rezultātus;
		6. ziņojumos un nodevumā ir sniegti objektīvi un caurskatāmi kritēriji, kuru ietekmes analīze tiek veikta;
		7. rezultātu ticamība – rezultāti ir ticami, to pamatā ir situācijas izpētē (pētījumā) veiktā analīze, objektīvu un ticamu datu avotu izmantošana, ievērojot labu akadēmisko praksi atsauču norādē;
		8. secinājumu objektivitāte – secinājumi ir objektīvi, loģiski pamatoti un balstās uz pieejamo informācijas un datu avotu analīzi un atbilstošu informācijas interpretāciju;~~;~~
		9. priekšlikumu pielietojamība – nodevumā sniegtie priekšlikumi ir reāli pielietojami un īstenojami esošajā institucionālajā, finansiālajā un tiesiskajā ietvarā, to pamatā ir situācijas izpētes (pētījuma) secinājumi un ir diskutējami ar politikas plānotājiem un īstenotājiem.
	3. Pakalpojuma sniedzējam ir jānodrošina ES fondu publicitātes un vizuālās identitātes prasību ievērošana sagatavotajos un pasūtītājam iesniegtajos dokumentos atbilstoši Ministru kabineta 2015. gada 17. februāra noteikumos Nr. 87 "Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana".
	4. Ziņojumi un nodevums ir jāsagatavo teksta redaktora formātā, ievērojot Ministru kabineta 2005. gada 28. jūnija noteikumos Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" (turpmāk – MK noteikumi Nr.473) noteiktos formātus, iegūto informāciju ilustrējot ar grafiskiem attēliem un tabulām. Arī ziņojumos un nodevumos ietvertie grafiskie attēli Pasūtītājam ir nododami elektronisko tabulu datnes formātā saskaņā ar MK noteikumiem Nr.473.
	5. Visiem tekstiem jābūt rakstītiem saprotamā latviešu valodā ar paskaidrojumiem un atsaucēm, kā arī ar jēdzienu/terminu skaidrojumiem, tā, lai visi sagatavotie materiāli (dokumenti) ir saprotami politikas veidotājiem un īstenotājiem, kā arī plašākai sabiedrība.
	6. Situācijas izpētes (pētījuma) nodevumam elektroniskā formātā pievienojama Pakalpojuma sniedzēja sagatavota anotācija saskaņā ar Ministru kabineta 2013. gada 3. janvāra noteikumiem Nr. 1 „Kārtība, kādā publiska persona pasūta pētījumus”.
	7. Pakalpojuma sniedzējam ir jānodrošina datu masīvu statistiskās analīzes veikšanai nepieciešamā infrastruktūra un programmatūra, kā arī pēc situācijas izpētes (pētījuma) jānodod izveidotais datu masīvs Pasūtītājam.
4. **Pakalpojuma kvalitātes kontroles pasākumi pakalpojuma līguma laikā**
	1. Pakalpojuma kvalitāti uzrauga Pasūtītājs:
		1. izskatot ziņojumus un nodevumu un sniedzot komentārus, nepieciešamības gadījumā piesaistot ekspertus un iesaistītās institūcijas;
		2. aicinot pārstrādāt ziņojumus un nodevumu, ja tie neatbilst noteiktām tehniskās specifikācijas prasībām vai iepriekš ar Pakalpojuma sniedzēju panāktajai vienošanās;
		3. sekojot līdzi pakalpojuma sniegšanas laika grafikam, nepieciešamības gadījumos, pusēm vienojoties, to precizējot.
1. Starptautiskā funkcionēšanas, nespējas un veselības klasifikācija. PVO, Ženēva, 2001. SFK (International Classification of Functioning, Disability and Health. Geneva: World Health Organization, 2001.), skat. <https://www.spkc.gov.lv/upload/Datu%20bazes/sfk.pdf> [↑](#footnote-ref-1)
2. Pasūtītāja aprēķini liecina, ka minimālais vispārējās izglītības iestāžu skaits varētu būt 72 vispārējās izglītības iestādes (vismaz trīs vispārējās izglītības iestādes (ar lielāko izglītojamo skaitu), vismaz trīs vispārējās izglītības iestādes (ar mazāko izglītojamo skaitu) dalījumā pa klašu grupām (1-4; 5-9; 10 – 12) par katru IZM akreditēto/licenzēto izglītības programmu un par katru funkcionēšanas traucējumu veidu (mobilitāte, komunikācija, redze, dzirde), aptverot izglītības iestādes no katra nacionālās nozīmes attīstības centra (republikas pilsēta), no vismaz 10 reģionālās nozīmes attīstības centriem un no vismaz 10 pašvaldībām, kas neietilps reģionālās nozīmes attīstības centros. Datu analīzē obligāti ir jāievēro reģionālais pārklājums.

Pasūtītāja aprēķini liecina, ka minimālais profesionālo izglītības iestāžu skaits varētu būt 24 profesionālās izglītības iestādes, analizējot datus par izglītojamiem ar funkcionēšanas traucējumiem par katru funkcionēšanas traucējumu veidu (mobilitāte, komunikācija, redze, dzirde) vismaz trīs profesionālās izglītības iestādes (ar lielāko izglītojamo skaitu) un trīs profesionālās izglītības iestādes (ar mazāko izglītojamo skaitu). Datu analīzē obligāti ir jāievēro reģionālais pārklājums. [↑](#footnote-ref-2)